stanford-oval/wikipedia huggingface dataset:
500 päivän talousohjelma

Grigori Javlinski
500 päivän talousohjelma (ven. Программа "500 дней", Programma "500 dnei") pyrki Neuvostoliitossa siirtämään maan markkinatalouteen talouden ollessa kriisissä. Ohjelmaa ehdotti Grigori Javlinski, ja sitä toteutettiin puoluejohtaja Mihail Gorbatšovin talousneuvonantajan Stanislav Šatalinin ohjauksessa. Elokuussa 1990 ilmestyi 400-sivuinen raportti, jonka tuli tunnetuksi 500 päivän ohjelmana. Ohjelman mukaan maahan olisi syntynyt markkinatalouden perusta 500 päivässä. Siihen liittyi laaja yksityistäminen, kysynnän ja tarjonnan lain mukaan muuttuvat hinnat ja kytkentä maailmantalouteen sekä vallan hajauttaminen keskukselta Neuvostoliiton alueille. Boris Jeltsin tuki ohjelmaa. Gorbatšov epäröi, mutta tuki myös ohjelmaa. Pääministeri Nikolai Ryžkov sen sijaan ilmoitti vastustavansa sitä.
Korkein neuvosto viivytti ohjelmaa ja hyväksyi miedomman version, jolle ei ollut aikamääriä.
500 päivää -ohjelman toteuttajat

Stanislav Šatalin
Nikolai Petrakov
Grigori Javlinski
Sergei Aleksašenko
Andrei Vavilov
Leonid Grigorjev
Mihail Zadornov
Vladlen Martynov
Vladimir Maštšits
Aleksei Mihailov
Boris Fjodorov
Tatjana Jarygina
Jevgeni Jasin
Aiheesta muualla

"500 Days": links, chronology, personalia (venäjäksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:500 days
Käännös suomeksi
Visa Electron

Nordean Visa Electron -kortti Ruotsissa
Visa Electron oli maksukortti, jota Visa kehitti 1980-luvulta aina vuoteen 2024 saakka. Visa Electron erosi tavallisista Visa-luottokorteista siten, että siihen ei liitynyt luotto-ominaisuutta, vaan katevaraus tehtiin aina pankkitililtä. Näin ollen korttiin liittyvällä tilillä oli aina oltava katetta käytettävissä maksutapahtuman yhteydessä ja käytettävissä olevia varoja ei voinut ylittää. Verkkoon liittämättömät maksupäätteet eivät tukeneet Visa Electronia, koska ne eivät voineet varmistaa tilin saldon riittävyyttä maksutapahtuman summaan verraten, maksutapahtuman yhteydessä.
Visa Electronilla maksettaessa saattoi aiheuttaa hämmennystä se, että osa maksupäätteistä tunnisti kortin luottokortiksi ja osa pankkikortiksi.
Suomessa Visa Electronin oli mahdollista saada jokainen 18 vuotta täyttänyt, mutta pankit saattoivat asettaa myös muita ehtoja kortin myöntämiselle. 10–17-vuotiaille kortti myönnettiin vanhempien suostumuksella.
Visa lopetti Electron korttien tuen 2024 ja se korvataan Visa Basic -kortilla. Osa pankeista ei enää myönnä Electron -kortteja, vaikka korttien tuki on tällä hetkellä vielä voimassa.
AMD Radeon RX Vega -sarja

Radeon RX Vega -sarja on AMD:n mallisto grafiikkasuorittimia.
Malliston grafiikkasuorittimet käyttävät viidennen sukupolven Graphics Core Next (GCN) mikroarkkitehtuuria, joka tunnetaan nimellä Vega.
Ammattikäyttöön suunnatut Radeon Vega Frontier Edition -mallit julkaistiin aiemmin.
RX Vega 64- ja RX Vega 56 -mallit on julkaistu 14. elokuuta 2017. Mallistoon kuuluu myös nestemäisellä jäähdytysratkaisulla varustettu RX Vega 64 Liquid -malli.
Helmikuussa 2019 julkaistava Radeon VII käyttää Vega 20 -mallia suorittimesta, joka valmistetaan TSMC:n 7nm tekniikalla.
Tekniikka

Vega-mallit valmistetaan GlobalFoundriesin 14 nanometrin FinFET LPP -tekniikalla.
Malleissa on 8 gigatavua HBM2-muistia 2048-bittisellä muistiväylällä. Suorittimissa on 12,5 miljardia transistoria. Ensimmäisen Vega 10 -mallin seuraajiksi ovat tulossa Vega 11-, 12- ja 20-mallit.
Vega-piirissä on primitive shader shader-ohjelmavaihe, joka lisää ohjelmoitavuutta grafiikkaliukuhihnan geometriakäsittelyyn. Vaiheella on compute shader -vaiheen tavoin pääsy dataan laajalti.
Piirillä olevan L2-välimuistin käsittelyä on kehitetty ja tieto voidaan pitää pidempään välimuistissa deferred rendering -tekniikan tehostamiseen. Piirin muistiohjain (High Bandwidth Cache Controller, HBCC) on kehittyneempi.
Vega 20 -malli yhdistää 16 gigatavua HBM2-muistia 4096-bittisellä muistiväylällä.
Aarne Soinamo

Aarne Edvard Soinamo, aiemmin Frisk (1. tammikuuta 1902 Perniö – 9. huhtikuuta 1969 Tampere) oli suomalainen yritysjohtaja, joka sai talousneuvoksen ja kauppaneuvoksen arvonimet.
Soinamon vanhemmat olivat konemestari Villiam Edvard Frisk ja Ida Viktoria Gustafsson ja puoliso vuodesta 1924 Liisa Lilja. Soinamo kävi keskikoulun Salon yhteiskoulussa 1920 ja suoritti Turun kauppaopiston 1922. Hän oli Osuustukkukauppoihin kuuluneessa liikkeessä kirjanpitäjä, myymälänhoitaja ja myymäläintarkastaja 1923–1930, Tampereen Kirjakeskuksen kirjakaupan johtaja 1930–1937, Tampereen Työväenyhdistyksen isännöitsijä 1937–1943, Tampereen Työväen Teatterin taloudenhoitaja 1937–1943 ja vakuutusyhtiö Turvan  apulaisjohtaja 1944, toimitusjohtaja 1944–1967 ja johtokunnan puheenjohtaja 1946–1967. Soinamolla oli myös useita luottamustehtäviä. Hän sai talousneuvoksen arvonimen 1958 ja kauppaneuvoksen arvonimen 1966.
Wilhelm Blidberg

Wilhelm Gustaf Blidberg (15. marraskuuta 1789 Gillberga, Säffle, Värmland, Ruotsi – 5. lokakuuta 1861 Helsinki) oli Suomen Pankin pääjohtaja ja valtioneuvos.
Vanhemmat: Adam Blidberg ja Eva Johanna Levin Puoliso: Eva Wilhelmina Stjernschantz, Lapset: Sofia Johanna Adeleide Blidberg; Wilhelmina Amalia Blidberg; Henriett Charlett Blidberg; Hedvig Emeli Blidberg; Johan Wilhelm Stjernschantz; Emilia Charlotta Ekroos; Victor Reinhold Blidberg ja Ida Bertha Lovisa Blidberg.
Henkilökuva

Wilhelm Blidberg ja hänen puolisonsa Eva Wilhelmina Blidberg o.s. Stjernschantz valokuvaotos.
Välilevy (albumi)

| Välilevy Selkä & Issias |
| --- | --- | --- |

Studioalbumin tiedot
 Julkaistu: 19. toukokuuta 2017
 Formaatti: CD
 Tyylilaji: rock
 Kesto: 54.23
 Levy-yhtiö: Turenki
Välilevy on Ari Pulkkisen Selkä & Issias -nimellä julkaistu soololevy, joka julkaistiin 19. toukokuuta 2017.
Albumilla vierailee yli 40 muusikkoa.[lähde? ]
Kappaleet

Kaikki kappaleet sovittanut Selkä & Issias.
Matkalla – 3.31 (säv. san. Ari Pulkkinen)
Euroopan kuu – 3.51 (feat. Pauli Hanhiniemi, säv. Pulkkinen, san. Pulkkinen-Lauri Salo)
Sisällä – 3.49 (säv. san. Pulkkinen)
Silmät täynnä hiekkaa – 3.53 (feat. Katwi), säv. san. Pulkkinen, Kietäväinen)
Ajan kanssa – 4.18 (säv. Pulkkinen, Telilä san. Pulkkinen)
Hän joka juoksee nauraen – 2.41 (feat. Heikki Salo & Dave Lindholm, säv. san. Pulkkinen)
Kauas taivaan taa – 3.33 (säv. Petri Lapintie san. Pulkkinen)
Kun sä tuut – 3.24 (feat. Mikko Alatalo, säv. Kalle Alatalo san. Pulkkinen)
Isänpäivä – 3.22 (feat. Kantelinen, säv. san. Pulkkinen, Kustaa Kantelinen)
Vampyyri – 2.27 (feat. Maija & Kormus, säv. san. Pulkkinen)
Jin ja jang – 3.37 (feat. Juri Lindeman, säv. Pulkkinen, san. Jari Salonen)
Sairio – 5.05 (säv. san. Pulkkinen)
Kauniiksi syntyneet – 3.49 (feat. Katwi & Kormus, säv. san. Pulkkinen, Kalle Chydenius, Sanna Korkee)
Pyhäjärveltä tuulee – 3.21 (feat. Sami Hintsanen, säv. san. Pulkkinen)
I’m Calling Home – 3.42 (feat. Joe Vestich, säv. san. Pulkkinen)
Wasa (asema)

Wasa on vuosina 1988–1989 rakennettu Ruotsin tutkimusasema Etelämantereella. Asema sijaitsee Kuningatar Maudin maalla Suomen tutkimusaseman Aboan lähistöllä. Wasa ja Aboa muodostavat yhdessä Nordenskiöld-tukikohdan, ja ne tekevät tiivistä yhteistyötä logistiikassa ja tutkimuksessa.[lähde? ]
Wasa-tutkimusasemaa ylläpitää Svenska Polarforskningssekretariatet. Asemalla on toimintaa vain antarktisen kesän aikana. Asemalla voi asua samanaikaisesti 12–16 henkilöä.
AMEO

AMEO-verkosto on ammatillisten erityisoppilaitosten kumppanuusverkosto, jonka muodostavat Suomen kaikki ammatilliset erityisoppilaitokset. Verkosto on perustettu vuonna 2009 ja se on määritellyt perustehtäväkseen taata ammatillisen erityisopetuksen asiakkaille alueellisesti ja kansallisesti kattavat, tarpeenmukaiset ja uudistuvat ammatillisen erityisopetuksen palvelut. AMEO-verkosto haluaa myös vaikuttaa koulutusjärjestelmään ja työelämän toimijoihin siten, että koko ikäluokalle tarjoutuisi mahdollisuus saavutettaviin yksilöllisiin polkuihin ja elinikäisen oppimiseen.
Ammatilliset erityisoppilaitokset

Aitoon koulutuskeskus
Ammattiopisto Live
Ammattiopisto Luovi
Ammattiopisto Spesia
Kiipulan ammattiopisto
Optima
Aiheesta muualla

AMEOn kotisivut
A. Kärppä

Akseli Kärppä (29. kesäkuuta 1906 Tuusniemi – 19. marraskuuta 1971 Helsinki) oli suomalainen runoilija ja arkkiveisujen tekijä. Kärppä julkaisi runojaan pääosin 1930-luvun lopulla omakustanteina.
Kärppä avioitui simpeleläisen Helvi Tabellin kanssa vuonna 1932 Simpeleellä, jonne hän oli muuttanut samana vuonna Tuusniemestä. He muuttivat vuonna 1934 Kuopioon. Perhe asui myöhemmin Tuusniemellä huoltoavun varassa, josta käsin Kärppä liikkui kulkukauppiaana kotikuntansa ulkopuolella myyden tuotteitaan. Sodan jälkeen Kärpät muuttivat Helsinkiin, jossa Akseli Kärppä toimi koneasentajana. Kärppä toimi myös aktiivisesti ammattijärjestössä, jonka takia hänet erotettiin Arabian tehtailta vuonna 1948. Kärpän perheellä oli tuolloin kuusi lasta ja Kärppä kärsi vaikeanlaatuisesta sydänviasta ja vatsavaivoista. Kärppä kuoli vuonna 1971 ja hänet on haudattu Malmin hautausmaalle.
Teoksia

Kolme kaunista laulua : Särkynyt sydän ; Käy Jeesuksen ristin luo ; Joulu-yö. Kuopo, Tampere 1936
Kaksi kaunista laulua : Työn laulu ja Vappulaulu työläisille. Tekijä, Tampere 1937
Kaksi kaunista laulua : Äidin muistolle ja Kevään auringolle. Tekijä, Tampere 1937
Kolme kaunista laulua : Tule, joudu ; Jeesuksen lilja ; Vain sinun luonasi. Tekijä, Kuopio 1937
Kaksi kaunista laulua : Lapsuusmuisto ja Äidin muistolle. Tekijä, Mikkeli 1938
Kaksi laulua : Kärsinyt äiti ja Särkynyt sydän. Tekijä, Mikkeli 1938
Surulaulu Anna-Liisa Sihvolasta : kuvaus murhaajan raakuudesta, jolloin työmies Tuomas Narinen kauhean raa'alla tavalla surmasi Kuusankoskelta kotoisin olevan liikeapulaisen Anna-Liisa Sihvolan. Tekijä, Savonlinna 1938
Kaksi runoa : Äiti ja koti ; Tervehdys äidille. Tekijä, Imatra 1939
Orpolapsi maailmalla. Tekijä, Helsinki 1958
Abby Dahlkemper

Abby Dahlkemper
Abigail Lynn "Abby" Dahlkemper (s. 13. toukokuuta 1993) on yhdysvaltalainen jalkapalloilija, pelipaikaltaan puolustaja. Hän on pelannut Yhdysvaltain naisten maajoukkueessa helmikuun 2021 loppuun mennessä 65 maaottelua ja kuului joukkueeseen, joka voitti MM-kilpailun vuonna 2019. Dahlkemper pelasi kaikissa Yhdysvaltain MM-kisojen 2019 otteluissa ja oli jokaisessa ottelussa myös avauskokoonpanossa. Hän saavutti olympiapronssia vuodelle 2021 siirretyissä Tokion olympialaisissa.
Dahlkemper edustaa seuratasolla englantilaista Manchester Cityä. Aiemmin hän on edustanut kotimaassan Western New York Flashia ja North Carolina Couragea sekä Australiassa Adelaide Unitedia.
Aiheesta muualla

Kuvia tai muita tiedostoja aiheesta Abby Dahlkemper Wikimedia Commonsissa
Yhdysvaltain joukkue – Jalkapallon naisten MM-kilpailut 2019
1 Naeher |
2 Pugh |
3 Mewis |
4 Sauerbrunn |
5 O’Hara |
6 Brian |
7 Dahlkemper |
8 Ertz |
9 Horan |
10 Lloyd |
11 Krieger |
12 Davidson |
13 Morgan |
14 Sonnett |
15 Rapinoe |
16 Lavelle |
17 Heath |
18 Harris |
19 Dunn |
20 Long |
21 Franch |
22 McDonald |
23 Press |
Valmentaja Ellis
Yhdysvaltain joukkue – Kesäolympialaiset 2020
1 Naeher |
2 Dunn |
3 S. Mewis |
4 Sauerbrunn |
5 O’Hara |
6 K. Mewis |
7 Heath |
8 Ertz |
9 Horan |
10 Lloyd |
11 Press |
12 Davidson |
13 Morgan |
14 Sonnett |
15 Rapinoe |
16 Lavelle |
17 Dahlkemper |
18 Franch |
19 Macario |
20 Krueger |
21 Williams |
22 Campbell |
Valmentaja Andonovski
Vóthonas

| Vóthonas Βόθωνας |
| --- | --- |
 Vóthonaksen kylää.
 Vóthonas
 Koordinaatit: 36°23′42″N, 25°27′6″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Thíra
Kunta:  Thíra
Hallinto:  
 – Asutustyyppi:  kylä
 – Kallikrates-koodi:  6001010301
Väkiluku (2011):  699
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vóthonas (kreik. Βόθωνας, kath.kreik. Βόθων, Vóthon) on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Kylän väkiluku on 699 (vuonna 2011).
Kirkko Vóthonaksessa.
Vóthonas sijaitsee Thíran keskiosissa noin viisi kilometriä kaakkoon saaren keskuksesta Firásta aivan Mesarián kylän vieressä. Se on rakennettu noin viisi kilometriä pitkän rotkon kummallekin laidalle. Vóthonaksen vanha rakennuskanta on perinteisiä luola-asumuksia, jotka on kaiverrettu saaren tuliperäiseen kiveen. Kylän merkittävin kirkko on Pyhän Annan kirkko (Agía Ánna) vuodelta 1827. Kylän ulkopuolella on pieni Neitsyt Marian kirkko (Panagía Trýpa) 1700-luvulta.
Vóthonas muodostaa myös laajemman kyläyhdyskunnan (Τοπική Κοινότητα Βόθωνος, Topikí Koinótita Vóthonos), johon kuuluu varsinaisen Vóthonaksen kylän lisäksi Agía Paraskevín kylä. Koko yhdyskunnan väkiluku on 756.
Aiheesta muualla

Kuvia tai muita tiedostoja aiheesta Vóthonas Wikimedia Commonsissa
A. J. Soveri

Albert Johan Soveri, sukunimi vuoteen 1906 Silander (14. maaliskuuta 1873 Lammi – 3. helmikuuta 1961 Ylöjärvi) oli suomalainen rovasti, lehtori ja kirjailija.
Soverin vanhemmat olivat director cantus Henrik Silander ja Lovisa Silén. Hän pääsi ylioppilaaksi Hämeenlinnan lyseosta 1892. Soveri suoritti teologian erotutkinnon Helsingin yliopistossa 1897 ja hänet vihittiin samana vuonna papiksi. Hän valmistui vielä filosofian kandidaatiksi 1900 ja filosofian maisteriksi 1904.
Soveri toimi uskonnon opettajana Tornion alkeiskoulussa, Raahen alkeiskoulussa ja Turun tyttökoulussa 1902–1912, uskonnon lehtorina Oulun suomalaisessa lyseossa 1912–1920 ja uskonnon ja filosofian vanhempana lehtorina Tampereen tyttölyseossa 1920–1936. Hän oli Sauvon kirkkoherrana 1936–1950 ja sai rovastin arvon 1938.
Soveri on sanoittanut ja säveltänyt Siionin virret virsikirjan virren 189 Olen maan päällä.
Soveri oli naimisissa vuodesta 1908 filosofian maisteri Tekla Matilda Teivaalan kanssa. Soverin vanhempi veli oli lyseon rehtori, oppikirjojen tekijä ja kirjallisuuden suomentaja Heikki Ferdinand Soveri.
Teoksia

Joukkojen sielunelämästä : lyhennys esitelmistä Oulun työväenopistossa. Tekijä, Oulu 1913
Suomalaisen normaalilyseon kirjaston luokitusluettelo teoksessa Helsingin Suomalainen normaalilyseo. 1914-1915. Helsinki 1915
Lauri Stenbäck ja herännäisyys. Vartija : ihminen, uskonto, yhteiskunta nro 30/1917
Joukkojen sielunelämästä : kapinaliikkeen sieluopilliseksi valaisemiseksi ; Le Bon'in y. m. mukaan A. J. Soveri. Ahjo, Helsinki 1918, Teos digitoituna Työväenliikkeen kirjaston digitaalisessa arkistossa
Mietteitä korkeamman naiskoulun tehtävistä teoksessa Tampereen tyttölyseo. Kertomus lukuvuodelta 1923-1924. Tampere 1924
Yhteiskunnallista ihannetta kohti : sosiaalisia näkökohtia kirkkovuoden teksteistä ; valikoi ja nykyajalle lyhyesti esitti A. J. Soveri. Kirja, Helsinki 1925
Rukoilevaiset : suunnan synty ja oppi : vertaileva katsaus. Suomen uskonnollisten suuntien syntyhistoriaa 1. Gummerus 1929
Heränneet : katsaus Savon ja Pohjanmaan herännäissuunnan syntyyn ja opin kehitykseen. Suomen uskonnollisten suuntien syntyhistoriaa 2. Gummerus 1929
Kirkkomme n.s. raamatullinen suunta : syntyselvittelyä. Suomen uskonnollisten suuntien syntyhistoriaa 3. Gummerus 1929
Tampereen seurakunnan osuus kaupungin koulujen syntyyn ja kehitykseen vv. 1797-1874 teoksessa Juhlajulkaisu J. Gummerukselle ja M. Ruuthille. Helsinki 1930
Sauvon kirkko ja sen nähtävyydet. Turku 1937, Sauvon seurakunta, Turku 1958
Hengessä köyhä yhteiselämän myrskyissä : pyhien ihanteiden heijastusta nykyajalle. Herättäjä, Lapua 1947
Nimimerkillä Pulamies:
Mitä meidän on tekeminen? : pikasilmäys sivistys- ja talouspulaamme sekä johtopäätöksiä siitä ; kirjoittanut Pulamies. Gummerus 1934
Venuto al mondo

| Venuto al mondo |
| --- | --- |

Ohjaaja:  Sergio Castellitto
Käsikirjoittaja:   Sergio Castellitto  Margaret Mazzantini 
Perustuu:  Margaret Mazzantinin romaaniin Venuto al mondo (2008)
Tuottaja:   Sergio Castellitto  Roberto Sessa 
Säveltäjä:   Arturo Annecchino  Eduardo Cruz 
Kuvaaja:  Gian Filippo Corticelli
Leikkaaja:  Patrizio Marone
Tuotantosuunnittelija:  Francesco Frigeri
Pääosat:   Penélope Cruz  Emile Hirsch 
Valmistustiedot
Valmistusmaa:   Italia  Espanja 
Tuotantoyhtiö:   Medusa Film  Alien Produzioni  Mod Producciones  Picomedia  Telecinco Cinema 
Levittäjä:  Medusa Film Netflix
Ensi-ilta:   2012-09-1313. syyskuuta 2012 (Kanada)  2012-09-2525. syyskuuta 2012 (Espanja)  2012-11-088. marraskuuta 2012 (Italia)  
Kesto:  127 minuuttia
Alkuperäiskieli:  englanti, italia, bosnia
Aiheesta muualla
IMDb 
AllMovie
Infobox OKNimi-testi OK: 
Venuto al mondo (esp. Volver a nacer; kansainväliseltä nimeltään Twice Born) on vuonna 2012 ensi-iltansa saanut italialais-espanjalainen draamaelokuva, jonka on ohjannut Sergio Castellitto. Elokuvan pääosissa ovat Penélope Cruz ja Emile Hirsch. Sivuosissa ovat muun muassa Adnan Hasković, Saadet Aksoy ja Pietro Castellitto.
Venuto al mondo perustuu Margaret Mazzantinin samannimiseen romaaniin Venuto al mondo (2008), jonka pohjalta Mazzantini sovitti elokuvan käsikirjoituksen aviomiehensä, elokuvan ohjaajan Castellitton, kanssa. Castellitto oli myös elokuvan toisena tuottajana Roberto Sessan ohella. Castellitto näyttelee elokuvassa lisäksi pientä sivuhahmoa Giulianoa.
Juoni

Italialainen Gemma (Penélope Cruz) matkustaa Roomasta kesälomalle Bosnian sodan runtelemaan Sarajevoon teini-ikäisen poikansa Pietron (Pietro Castellitto) kanssa. Gemma haluaa näyttää pojalleen maan, jossa hän rakastui vuosia sitten pojan isään Diegoon (Emile Hirsch). Gemma ja vastasyntynyt Pietro olivat paenneet Sarajevosta sodan sytyttyä, mutta Diego oli jäänyt kaupunkiin ja kuollut myöhemmin. Perillä Gemma kohtaa kauan säilyneen salaisuuden, joka paljastaa paljon enemmän menneisyydestä kuin mitä Gemma muistaa tai edes tietää.
Tuotanto

Venuto al mondon kuvaukset alkoivat Sarajevossa Bosnia ja Hertsegovinassa 12. syyskuuta 2011. Bosnia ja Hertsegovinan lisäksi elokuvaa kuvattiin Kroatiassa, Serbiassa ja Italiassa. Kroatiassa elokuvan kuvauspaikkana oli Korčula, Serbiassa Belgrad ja Italiassa Rooma ja Torino. Elokuvaa oli tuottamassa useat tuotantoyhtiöt, joita olivat Medusa Film, Alien Produzioni, Mod Producciones, Picomedia ja Telecinco Cinema.
Julkaisu ja vastaanotto

Venuto al mondo sai ensi-iltansa Toronton elokuvajuhlilla Kanadassa 13. syyskuuta 2012. Elokuvan Espanjan ensi-ilta oli San Sebastiánin elokuvajuhlilla 25. syyskuuta 2012 ja Italian 8. marraskuuta 2012. Elokuva sai teatteriensi-iltansa Espanjassa 11. tammikuuta 2013. Venuto al mondon teatterilevittäjänä Italiassa oli Medusa Distribuzione ja Espanjassa Alta Films. Maailmanlaajuisesti elokuva tuotti lähes yhdeksän miljoonan dollarin lipputulot.
Venuto al mondo on saanut elokuvakriitikoilta kielteisen vastaanoton. Rotten Tomatoes -sivuston mukaan 17% kriitikoista on antanut elokuvalle positiivisen arvosanan 4,1/10 keskiarvolla. Keräys perustuu 23 arviointiin. 1 571 käyttäjästä 68% on antanut elokuvalle positiivisen arvosanan 3,7/5 keskiarvolla. Metacritic-sivuston mukaan 13 arvostelun perusteella elokuva on saanut 34 pistettä sadasta mahdollisesta. Internet Movie Databasen 12 196 käyttäjää on antanut elokuvalle keskiarvon 7,4/10.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| David di Donatello | Paras alkuperäinen laulu (laulusta ”Twice Born”) | Arturo Annecchino | Ehdokkuus |
| David di Donatello | David-nuorisopalkinto parhaasta elokuvasta | Sergio Castellitto | Ehdokkuus |
| Nastro d’argento | Paras lavastus | Francesco Frigeri | Ehdokkuus |
| Nastro d’argento | Paras äänitys | Maurizio Argentieri | Ehdokkuus |
| Goya-palkinto | Paras naispääosa | Penélope Cruz | Ehdokkuus |
| San Sebastiánin elokuvajuhlat: Kultainen simpukka | Paras elokuva | Sergio Castellitto | Ehdokkuus |
| Golden Graal -palkinto | Paras draamanäyttelijä | Pietro Castellitto | Ehdokkuus |
Aiheesta muualla

Venuto al mondo Internet Movie Databasessa (englanniksi)
Venuto al mondo AllMoviessa. (englanniksi)
Venuto al mondo Rotten Tomatoes -sivustolla (englanniksi)
Venuto al mondo Metacriticin sivuilla (englanniksi)
A. L. Hintikka

Antti Leopold Hintikka, sukunimi vuoteen 1906 Hindikka, käytti kirjailijanimeä Johannes Rautakoura (15. marraskuuta 1891 Joensuu – 15. huhtikuuta 1968 Joensuu) oli Joensuussa ilmestyvän Karjalainen-lehden päätoimittaja ja kirjailija.
Hintikan vanhemmat olivat nahkurimestari Antti Hintikka ja Hilda Maria Tiihonen. Hän pääsi ylioppilaaksi 1914 Joensuun lyseosta ja valmistui filosofian kandidaatiksi ja maisteriksi 1919. Hintikka oli Karjalaisen toimitussihteerinä 1918–1919 ja päätoimittajana 1919–1934, mutta alennettiin 1930-luvun alun kriiseissä ja toimi sen jälkeen toimitussihteerinä ja toimittajana 1934-54. Hän kirjoitti myös pakinoita Karjalaiseen nimimerkillä ”Saximies”.
Hintikka oli Pohjois-Karjalan kansallisliiton sihteeri ja piirisihteeri 1920–1934 sekä Pohjois-Karjalan matkailijayhdistyksen puheenjohtaja tai sihteeri vuosina 1922–1948 ja yhdistyksen puheenjohtaja 1941–1948. Kokoomusta edustanut Hintikka oli Joensuun kaupunginvaltuuston jäsen 1946–1947. Hän oli Pohjois-Karjalan sanomalehtimiesyhdistyksen perustajajäsen.
Teokset

Piirteitä Suomen kaupunkien hallinnosta keskiajalla.  Helsingin yliopisto.
Ikuisen kaupungin vaikutelmien vallassa : matkahavaintoja Italiasta, Skandinaaviasta ja kotimaasta sekä kirjoitelmat : Oliko Nostrademus profeetta? : suomalainen yritys Amurinmaan asuttamiseksi, Minkälainen on maailmankaikkeus? : ja Mitä opetti Marcus Aurelius?.  Pohjois-Karjalan kirjapaino, Joensuu 1928
Nuori Pohjois-Karjala : maakunnalliselle nuorisotyölle omistettu juhlajulkaisu Pohjois-Karjalan nuorisoseuran maakuntajuhliin Niittylahdessa 30.6.-1.7.1934 ; toim. A. L. Hintikka, Sanfrid Mäkelä ja Matti Turunen. Joensuu 1934
Vähittäiskauppiaitten Pohjois-Karjalan piiriliiton 20-vuotiskertomus. Vähittäiskauppiaitten Pohjois-Karjalan piiriliitto, Joensuu 1938
Joensuun liikeväki r.y:n historiikkia vuosilta 1894-1944. Joensuun liikeväki, Joensuu 1944
Marttatyötä Pohjois-Karjalassa vuosina 1899-1947 : piirteitä Pohjois-Karjalan marttapiiriliiton 40-vuotistoiminnasta ja vuosikertomus vuodelta 1946. Joensuu 1947
Joensuun eläinsuojeluyhdistys r.y. vuonna 1899-1949 : muutamia piirteitä työsaralta ja työntekijöistä. Joensuun eläinsuojeluyhdistys, Joensuu 1949
Joensuun säästöpankki 1852-1952.  Joensuun säästöpankki 1952
Joensuussa julistetut käsityöläismestarit 2.5.1870-20.2.1952. Joensuun käsityö- ja tehdasyhdistyksen julkaisuja 6. Joensuu 1952
Pielisjärven historia, osa 1, kirjoittajat A. S. Kilpeläinen, A. L. Hintikka ja V. A. Saloheimo.  Pielisjärven seurakunta - Pielisjärven kunta - Lieksan kauppala - Pielisjärven manttaalikunta, Kuopio 1954
Nimimerkillä Johannes Rautakoura:
Tsaari Kyrilin sotaretki Karjalaan: Historiallinen kertomus Karjalan vapautumisesta v. 1943.  Joensuu:  tekijä, 1930.
Lähestyykö helakanpunaisen pedon kohtalon hetki: Onko Neuvosto-Venäjä (SSSR) Johanneksen ilmestyskirjassa ennustettu ”Toinen peto”?.  (2. lisätty painos (1. painos 1931))  Joensuu:  tekijä, 1931.
Taistelu maailmanherruudesta vuosina 1935 - 1950. Tekijä, Joensuu 1934
Kolme talonpoikaispäällikköä : romaani pikkuvihan ajoilta Pohjois-Karjalasta.  Pohjois-Karjalan kirjapaino, Joensuu 1941
Wendell Castle

Sohvapöytä, Wendell Castle 1967.
Wendell Castle (6. marraskuuta 1932 Emporia, Kansas – 20. tammikuuta 2018 Scottsville, New York) oli yhdysvaltalainen huonekalumuotoilija ja kuvataiteilija, jota pidetään veistoksellisten taidehuonekalujen  uranuurtajana.
Castle opiskeli kotiosavaltionsa Kansasin yliopistossa, josta hän valmistui muotoilijaksi 1961. Kuusikymmenluvun lopulla hän teki kokeiluja vapaamuotoisilla lujitemuovihuonekaluilla, mutta pääasiassa hänet tunnetaan puisista ”huonekaluveistoksistaan” ja niiden silmää harhauttavista trompe l’œil -muodoista.